Kaj je referat?

Referat je besedilo, v katerem raziskovalno obravnavamo določeno temo in jo nato ustno predstavimo poslušalcem.

Referate pripravljajo predvsem strokovnjaki za razne posvete, konference,…

Velikokrat referate srečamo tudi v šolah. Z njimi učenci pomagajo učitelju pri razlagi snovi, ob tem pa pridobivajo tudi znanja, kot so delo s strokovno literaturo in javno nastopanje. Pri predstavitvi referata si lahko pomagamo z razločnimi ponazorili, kot so plakati, prosojnice, knjige, itd.

Referat štejemo med strokovna besedila, v njem poročevalec opisuje določeno temo, ter z njo povezane ugotovitve, ki jih je ugotovil sam ali s pomočjo strokovne literature. Prav tako se poročevalec v referatu ne razodeva, zato ga štejemo med objektivna besedila.

Sestavni deli referata:

-UVOD (napovemo temo in podamo notranje ugotovitve),

-JEDRO (podamo ugotovitve že opravljenih raziskav in predstavimo svoja spoznanja),

-ZAKLJUČEK (povzamemo ugotovitve),

-Ob koncu navedemo podatke o uporabljeni strokovni literaturi in poslušalcem damo na razpolago tudi nekaj časa, da nam ti lahko zastavljajo vprašanja.

Izdelava referata:

Referat bo izdelan najboljše, če se bomo lotili dela po naslednjih stopnjah:

1. Najprej si izberemo temo, poiščemo gradivo, izdelamo miselni vzorec, ter ključne besede, ki so ponavadi tudi naslov podtem dopolnimo z bistvenimi podatki.
2. V drugi fazi tvorimo besedilo oz. urejamo gradivo, ki smo ga dobili o določeni temi.
3. Besedilo, ki smo ga napisali v prejšnji fazi smiselno uredimo in ga povežemo, dodamo še uvod in zaključek.
4. Izdelamo plakat, izroček, dodamo slikovni material, ter vse ostalo, s čemer si bomo pomagali pri poročanju.

Pomembno pri referatu:

-Zelo pomembno pri referatu je, da upoštevamo načela uspešnega sporočanja:

1. Sporočamo samo o tem kar dobro poznamo.
2. Upoštevati moramo okoliščine sporočanja.
3. Upoštevati moramo slovnična, pravopisna in pravorečna pravila.
4. Upoštevati moramo značilno zgradbo besedne vrste.
5. Upoštevati moramo prednosti in slabosti prenosnika.

-Na predstavitev referata se moramo dobro pripraviti, ter jo narediti zanimivo, kajti poslušalci bodo veliko več odnesli od zanimive predstavitve z veliko slikovnega materiala, kot pa od dolgočasne slabo pripravljene predstavitve.